הדוכסית המכוערת

הדוכסית המכוערת או אישה זקנה גרוטסקית הוא דיוקן סאטירי מעשה ידי הצייר הפלמי קווינטן מאסיס (או מאטסיס), משנת 1513 לערך. היצירה היא הידועה ביצירותיו של מאסיס, והיא מוצגת בגלריה הלאומית שבלונדון, הממלכה המאוחדת.

תיאור היצירה
היצירה מתארת אישה זקנה גרוטסקית שעורה ושדיה (המציצים מתוך שמלתה הצמודה) מקומטים וראשה מקריח.

האישה מחזיקה בידה הימנית פרח אדום, המסמל שאיפה לאירוסין, ובכך מסמל שהאישה מחפשת חתן.

היצירה הייתה חלק מדיפטיך, וצמוד לה היה דיוקן של איש זקן. חלק זה של היצירה.

היצירה התבססה על שני מקורות השראה:
 ספרו של ארסמוס מרוטרדם "בשבחי הסכלות" המתאר באופן סאטירי נשים מבוגרות המציגות את שדיהן הקמוטים ושומרות על הבליהן על אף גילן.
 תרשים מעשה ידי לאונרדו דה וינצ'י (אף שכיום ישנם מלומדים סבורים כי המצב הפוך, וכי דה וינצ'י קיבל השראתו ממאסיס).
ככל הנראה מדובר בדיוקן מדויק של הדוכסית מרגרטה, רוזנת טירול שחיה בנסיכות טירול במאה ה-14, והייתה ידועה לשמצה בתור "האישה המכוערת ביותר בעולם", ואשר לקתה במחלת פאג'ט (מחלה הגורמת לעיוות בעצמות).

היצירה היוותה מקור השראה לאיורו של ג'ון טניאל משנת 1869 לתיאור הדוכסית המכוערת בספרו של לואיס קרול, "עליזה בארץ הפלאות".

גלריה

קישורים חיצוניים

הערות שוליים

אוספי הגלריה הלאומית (לונדון)
ציורים מהמאה ה-16
דיוקנאות נשים
כיעור